Amene Sunntigmorge bi langanhaltendem Chilegloggelüüte hani die erschte Wort vo minere Nüüchircher Aschprooch im Berner Oberland uf dä Terrasse vo üsem Hus gschriibe mit direktem Bliick uf Eiger, Mönch und Jungfrau. Es isch  Morge am nüüni gsii, Chileglogge, Chile und do hani unweigerlich und wen en Blitz ä Verbindig zu Nüüchilch gha. Neunkirch - neue Kirche oder neun Kirchen? Sigs wes well, i jedem Fall hani grad ä chlii en Aafall vo Heimatgfühel erlebt. Und da passt jo guet zur Bundesfiir!